ທ່ານ Perfecto Yasay, ລັດຖະມົນຕີການຕ່າງປະເທດຟີລີບປີນ
ພາບ:TTXVN
ວັນທີ 5/12, ກ່າວຄຳເຫັນພາຍຫລັງການພົບປະກັບຄູ່ຕຳແຫນ່ງ ຟິລີບປີນ Perfecto Yasay ພວມຢ້ຽມຢາມ ມົດສະກູ, ທ່ານລັດຖະມົນຕີການຕ່າງປະເທດລັດເຊຍ Sergey Lavrov ຕີລາຄາສູງການພົວພັນຮ່ວມມືລະຫວ່າງສອງປະເທດໃນຂົງເຂດເຕັກນິກ ແລະ ການທະຫານ. ຕາມທ່ານລັດຖະມົນຕີການຕ່າງປະເທດລັດເຊຍ Lavrov ແລ້ວ, ມົດສະກູ ແລະ ມານີລາ ມີແຜນນະໂຍບາຍຊຸກຍູ້ການຮ່ວມມືດ້ານເຕັກນິກ - ການທະຫານສອງຝ່າຍ. ໃນເດືອນ 9 ຜ່ານມາ, ມີຄະນະຜູ້ແທນຟິລີບປີນ ໄດ້ເຂົ້າຮ່ວມເວທີປາໄສການທະຫານສາກົນທີ່ມີຊື່ວ່າ: “Army 2016” ຊື່ງແມ່ນບ່ອນທີ່ວົງການນັກວິຊາສະເພາະ ຟິລີບປີນ ມີກາລະໂອກາດຊອກຮູ້ກ່ຽວກັບອາວຸດກໍຄືຍຸດທະພັນການທະຫານຫນັກຂອງລັດເຊຍ. ມານີລາ ມີຄວາມສົນໃຈ ອາວຸດບາງປະເພດຂອງລັດເຊຍ ໃນຂະນະກຳປັ່ນການທະຫານຂອງສອງປະເທດໄດ້ໄປມາຢ້ຽມຢາມທ່າກຳຂອງກັນ.
ກ່ຽວຂ້ອງເຖິງແນວຄວາມຄິດສ້າງຕັ້ງບັນດາກຸ່ມການທະຫານຢູ່ ອາຊີ ປາຊີຟີກ, ທ່ານລັດຖະມົນຕີການຕ່າງປະເທດ ລັດເຊຍ Lavrov ຖືວ່າ: ສິ່ງດັ່ງກ່າວແມ່ນບໍ່ຈຳເປັນ.
(ແຫຼ່ງຄັດຈາກ VOV)